[{"text_idx": "#000000", "text": "Panel yn gwrthod ape\u0302l trwyddedau pe\u0302l-droed"}, {"text_idx": "#000001", "text": "Mae corff ape\u0302l trwyddedau Cymdeithas Be\u0302l-droed Cymru wedi penderfynu peidio a\u0302 chaniata\u0301u i ddau glwb pe\u0302l-droed chwarae yn Uwch-gynghrair Cymru y tymor nesaf."}, {"text_idx": "#000002", "text": "Mewn gwrandawiad yng Nghaerdydd ddydd Iau, roedd clybiau Caernarfon, Port Talbot, a Phrifysgol Met. Caerdydd yn apelio yn erbyn penderfyniad gwreiddiol y corff i beidio rhoi trwydded ddomestig i chwarae yn y gynghrair yn 2016/17."}, {"text_idx": "#000003", "text": "Fe gafodd ape\u0302l Prifysgol Met Caerdydd ei ganiata\u0301u, ac felly byddant yn gymwys i gael dyrchafiad ar ddiwedd y tymor."}, {"text_idx": "#000004", "text": "Fe wrthododd y panel apeliadau clybiau Caernarfon a Phort Talbot, ac felly ni fydd y clybiau yn gymwys i chwarae yn yr uwchgyngrair y tymor nesaf."}, {"text_idx": "#000005", "text": "Mae Caernarfon ar hyn o bryd ar frig Cynghrair Undebol Huws Gray, ond gan na fyddan nhw'n cael dyrchafiad yn dilyn penderfyniad y panel"}, {"text_idx": "#000006", "text": "Mae'r cyfan yn golygu y bydd Y Rhyl yn aros yn Uwchgynghrair Cymru onibai am ganlyniadau rhyfeddol yn rownd olaf gemau'r Uwchgynghrair ddydd Sadwrn."}, {"text_idx": "#000007", "text": "Mae penderfyniad y panel ape\u0302l yn golygu mai dim ond dau di\u0302m fydd yn disgyn, sef Port Talbot a'r ti\u0302m sydd ar y gwaelod, sef Hwlffordd."}, {"text_idx": "#000008", "text": "O ran pwy fydd yn cymryd eu lle, mae'r Barri ar frig Cynghrair Cymru ac fe allai Derwyddon Cefn gael dyrchafiad os fyddan nhw'n llwyddo i orffen yn ail i Gaernarfon yng Nghynghrair Undebol Huws Gray."}, {"text_idx": "#000009", "text": "Os na fydd y Derwyddon yn gorffen yn ail, mae'n bosib y bydd Hwlffordd yn cael aros yn y brif adran, neu fe allai Prifysgol Met Caerdydd gael eu dyrchafu, ond mae'r sefyllfa yn aneglur nes y bydd yr holl gemau wedi'u chwarae."}, {"text_idx": "#000012", "text": "'Achub' naw o staff cartref gofal yn Llangollen"}, {"text_idx": "#000014", "text": "CylchgrawnPafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i Mam"}, {"text_idx": "#000019", "text": "Ble nesa' i di\u0302m rygbi Cymru?"}, {"text_idx": "#000020", "text": "5 cornel o Gymru ar ochr arall y ffin"}]